kardosdrur/scandi-wiki huggingface dataset:
Letgallisk (sprog)

Letgallisk er et sprog, som tales i den østlige del af Letland af letgallerne. Nogen gange bliver sproget klassificeret som en lettisk dialekt, men generelt kan lettisktalende mennesker ikke forstå letgallisk. Letgallisk har også sit helt eget skriftsprog, indeholdende bogstaverne y og ō, som ikke er at finde i moderne lettisk.

Sproget tales af ca. 150.000 mennesker, størstedelen af dem i Letland, men der er også nogle små letgallisktalende samfund i Sibirien, Rusland. 

Mellem 1920 og 1934 var letgallisk forvaltnings- og undervisningssprog i Letgallen.

For øjeblikket forsøges det at oprette en letgallisk wikipedia, men da sproget ikke har nogen ISO-kode eller nogen officiel status, tager det sin tid.

Hovedforskelle mellem lettisk og letgallisk 

 Fonetiske forskelle

Sammenligning mellem lettisk, letgallisk, litauisk og žemaitisk.

Se også 
 Baltiske sprog
 Lettisk sprog

Eksterne henvisninger 

Lettisk sprog
Homøopatisk magi

Homøopatisk magi er en speciel kategori af magi, som er beskrevet af antropologen og religionsforskeren James George Frazer. Frazer beskriver magi og religion ud fra et intellektualistisk synspunkt og mener dermed, at mennesket grundlæggende er et rationelt væsen, der kun anvender religiøs og magisk tro i primitive samfund, hvor der ikke er kendskab til andre og bedre forklaringsmodeller som f.eks. videnskab.

Homøopatisk magi er magi, der bygger på et princip om, at symbolsk lighed gennem ritualer kan animeres og transformeres til konkret lighed. Eksempler på ritualer, der ligger inden for denne magiske kategori, er voodoo, hvor man tror på, at man kan såre et menneske ved at påføre skade til en dukke, der ligner vedkommende, eller i imitationsdanse, hvor man tror, at man kan opnå bjørnens styrke, hvis man udfører et ritual, hvor man danser som en bjørn.

Frazers kritik af den homøopatiske magi består i, at den efter hans mening drager den fejlslutning, at ting, der ligner hinanden er det samme, eller i hvert fald konvergerer på vigtige områder.

Referencer 
Jensen, Jeppe Sinding. 2003. Det er religion – en historisk mosaik, Gads forlag (p. 80-83)

Spiritualitet
Okkultisme
Sabro Kirke

Sabro Kirke er fra omkring 1175 og ligger i Sabro by, vest for Aarhus.

Den højtliggende kirke er rejst  på toppen af en bakke nordligst i landsbyen, hvor tærrænet falder stærkt mod nord ned mod Lilleådalen. Fra kirkebakken er der bl.a. udsigt til Mols 
Oprindelig var kirken bygget med et skib, der var dobbelt så langt som det nuværende skib, der har siddepladser til ca. 80 kirkegængere.

Sabro kirke er oprindelig Herredskirke for Sabro Herred. Ved siden af kirken ligger Fårup-Sabro Sognegård.

Eksterne kilder og henvisninger 
 Sabro Kirke hos KortTilKirken.dk
 Sabro Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Fårup Kirke (Aarhus Kommune)

Fårup Kirke er en kirke beliggende i Aarhus Kommune lidt nordvest for Aarhus.

Eksterne kilder og henvisninger 
 Fårup Kirke hos KortTilKirken.dk
 Fårup Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Amt
Kirker i Århus Stift
U.C. Sampdoria

Unione Calcio Sampdoria er en fodboldklub fra Genova i Italien. Klubben blev grundlagt i 1946, da klubberne Sampierdarenese og Andrea Doria blev slået sammen. Navnet er en sammentrækning af de to moderklubbers navne.
Sampdoria spiller i 2023/24-sæsonen i Serie B, men har tidligere i mange sæsoner spillet i Serie A og har vundet det italienske mesterskab en gang, i 1991. De har desuden vundet den italienske cupturnering Coppa Italia fire gange (1985, 1988, 1989 og 1994). Klubben vandt den hedengangne Pokalvindernes Turnering i 1990, deres største internationale resultat.

Holdet spiller i blå trøje med vandrette hvide, røde og sorte striber, samt hvide shorts og sokker. Hjemmebanen er Stadio Luigi Ferraris med plads til 36.536 tilskuere. Sampdoria deler hjemmebanen med lokalrivalerne i Genoa FC, og lokalopgørene i Derby della Lanterna er nogle årets fodboldhøjdepunkter i Italien.

Største spillere 

 Gianluca Vialli
 Roberto Mancini
 Ruud Gullit
 Antonio Cassano
 Lucas Torreira
 Gianluca Pagliuca
 Pietro Vierchowod
 Angelo Palombo
 Attilio Lombardo
 Luca Pellegrini 
 Guido Vincenzi
 Francesco Flachi
 Fabio Quagliarella
 Toninho Cerezo 
 Samuel Eto'o
Gaudenzio Bernasconi

Danske spillere 
Joachim Andersen
Mikkel Damsgaard

Cheftrænere 
 2000 - 2001: Luigi Cagni
 2001 - 2002: Gianfranco Bellotto
 2002 - 2007: Walter Novellino
 2007 - 2009: Walter Mazzarri
 2009 - 2010: Luigi Delneri
 2010 - 2011: Domenico Di Carlo
 2011: Alberto Cavasin
 2011: Gianluca Atzori
 2011 - 2012: Giuseppe Iachini
 2012: Ciro Ferrara
 2012 - 2013: Delio Rossi
 2013 - 2015: Siniša Mihajlović
 2015: Walter Zenga
 2015-2016: Vincenzo Montella
 2016-2019: Marco Giampaolo
 2019: Eusebio Di Francesco
 2019-2021: Claudio Ranieri
 2021-2022: Roberto D'Aversa
 2022: Marco Giampaolo
 2022: Dejan Stanković
 2023-: Andrea Pirlo

Ekstern henvisning 
 Officiel hjemmeside (på italiensk)

 
Etableret i 1946
Parma Calcio 1913

Parma Calcio 1913 (tidligere Parma Football Club) er en fodboldklub fra Parma i Italien. Klubben blev grundlagt i 1913 og spiller sine hjemmekampe på Stadio Ennio Tardini. Holdet spiller pt. i hvide trøjer med sort kors, sorte shorts og hvide sokker, men trøjerne har skiftet udseende flere gange gennem tiden.

Historie 
I de første tre måneder after grundlæggelsen bar klubben navnet Verdi Football Club, som en hyldest til komponisten Giuseppe Verdi i anledning af hundredeåret for hans fødsel. Man valgte farverne gul og blå, det lokale fyrstehus' farver.

I de første omkring firs år af klubbens levetid vekslede den mellem ophold i anden- og tredjebedste række, kun med et enkelt ophold hele nede på fjerde niveau. Det var under dette ophold i serie D, at den oprindelige klub lukkede, og et andet hold fra byen A.C. Parmenense, der også lå i Serie D, overtog våbenskjoldet med korset og den lukkede klubs navn. Overtagelsen er nogle steder omtalt som en fusion. Klubben etablerede sig efterfølgende i toppen af Serie C med et par korte ophold i Serie B.

I midten af 1980'erne begyndte det for alvor at gå fremad for Parma, der fra 1984 blev støttet økonomisk af den lokale mejerikoncern Parmalat. Det var i disse år, at den senere Italienske landstræner Arrigo Sacchi skabte sig sit navn. Sacchi blev træner i Milan , og det blev Nevio Scala, der i 1990 fra trænerbænken bragte klubben i serie for første gang. Pludselig var Parma et tophold, der kæmpede med om mesterskabet, pokaler og europæiske titler. Blandt spillerne, der bragte klubben i Serie A, sås Alessandro Melli, Luigi Apolloni og Marco Osio. Efter oprykningen kom Tomas Brolin og Georges Grün til, og senere i årtiet blev klubben hjemsted for stjerner som Faustino Asprilla, Hernán Crespo, Fabio Cannavaro og det lokale talent Gianluigi Buffon.

Efter en finansskandale, der i 2004 bragte Parmalat til fald, blev klubbens økonomiske situation trængt, og klubben gik fra at være en topklub til blød mellemvare. I 2012 gik det helt galt, da klubben gik fallit, og flere andre italienske topklubber måtte starte forfra i de lavere rækker. Det gik dog hurtigt opad igen, da man med Alessandro Lucarelli som kaptajn og bannerfører sikrede sig tre oprykninger i træk, så man i 2018 atter var tilbage i Serie A.

Parma har vundet Coppa Italia 3 gange, Pokalvindernes Turnering 1 gang og UEFA Cuppen 2 gange. Alle titler faldt i årene 1992-2002. Klubbens bedste placering i Serie A er andenpladsen fra 1996-97 sæsonen.

Kendte spillere gennem tiden 
 Alessandro Melli
 Luigi Apolloni
 Marco Osio
 Tomas Brolin
 Ermes Polli
 Georges Grün
 Faustino Asprilla
 Hernán Crespo
 Ivo Cocconi
 Lilian Thuram
 Fabio Cannavaro
 Gianluigi Buffon
 Bruno Alves
 Luca Bucci
 Antonio Benarrivo

Danske spillere 
 Andreas Cornelius (2019 - 2021)
 Magnus Troest (2008 - 2009)

Titler 
 Coppa Italia: 1992, 1999 og 2002
 Supercoppa italiana: 1995
 UEFA-cuppen: 1995, 1999
 Pokalvindernes Europacup: 1993
 Europæisk Supercup: 1993

Referencer 

 
Etableret i 1913
Steve Jones

Steve Jones (født 3. september 1955) er en engelsk guitarist bedst kendt fra punk/rock-bandet Sex Pistols.

Solodiskografi 
 Mercy (MCA, 1987)
 Fire and Gasoline (MCA, 1989)

Guitarister fra Storbritannien
Rockguitarister
Briter i 1900-tallet
Briter i 2000-tallet
Jens Overgaard Bjerre

Jens Overgaard Bjerre (født 1948 -17. juli 2014) var en dansk kunstmaler. Han var uddannet fra Frederiksberg Tekniske Skole og fra Roskilde Universitetscenter (cand.comm.). 

Som maler havde han rødder i abstrakt maleri med COBRA som udgangspunkt og i den nutidige tegneseriekunst, som f.eks. tegneseriekunstneren Moebius (Jean Giraud). Hans stil byggede bro mellem de to udtryksformer i moderne maleri. Desuden tolkede han klassiske rocknumre i sin malerkunst. Det var især John Lennons og Beatles' musik, som har inspirerede ham.

Noter

Ekstern henvisning 
Jens Overgaard Bjerres hjemmeside 

Malere fra Danmark
Attribut (datalogi)

Indenfor datalogi er en attribut en specifikation, som definerer en egenskab af et objekt (fx fil).

Eksempel
Attribut bruges i mange opmærkningssprog som HTML eller XML. Et element kan have en eller flere attributter. Fx kan elementet <div> indeholde id="identitet" og <a> kan indeholde href="http://www.wikipedia.org". I et element kan (og bruges ofte) flere attributter.

Se også
 Attributgrammatik

Digitale data
Sheer Heart Attack

Sheer Heart Attack er det britiske rockband Queens tredje studiealbum, udgivet 8. november 1974. 

På albummet findes Queens hitsingle "Killer Queen", der førte gruppen til deres internationale gennembrud. 

Pladen indeholder Queens velkendte hårde rock ("Brighton Rock", "Tenement Funster", "Flick of the Wrist", "Now I'm Here") og ballader ("Dear Friends", "Lily of the Valley", "She Makes Me", "In the Lap of the Gods... Revisited"). Men pladen indeholder også blødere musik, som "Misfire" og "Bring Back That Leroy Brown", samt ovennævnte "Killer Queen". Det mere progresive står "In the Lap of the Gods" for. 

Sangen "Stone Cold Crazy" er en metal-klassiker, og anses for at være en af de allerførste speed metal-sange. Metallica lavede i 1990 en cover-version af sangen og vandt en Grammy for det.

Nummerliste

Side A 
 "Brighton Rock" (Brian May) – 5:08
 "Killer Queen" (Freddie Mercury) – 2:57 ¹
 "Tenement Funster" (Roger Taylor) – 2:48
 "Flick of the Wrist" (Freddie Mercury) – 3:46 ¹
 "Lily of the Valley" (Freddie Mercury) – 1:43
 "Now I'm Here" (Brian May) – 4:10 ¹

Side B 
 "In the Lap of the Gods" (Freddie Mercury) – 3:20
 "Stone Cold Crazy" (John Deacon/Brian May/Freddie Mercury/Roger Taylor) – 2:12
 "Dear Friends" (Brian May) – 1:07
 "Misfire" (Deacon) – 1:50
 "Bring Back That Leroy Brown" (Freddie Mercury) – 2:13
 "She Makes Me (Stormtrooper in Stilettoes)" (Brian May) – 4:08
 "In the Lap of the Gods Revisited" (Freddie Mercury) – 3:42

Hitlister

Referencer 

Album fra 1974
Queen-album
Attribut (kendetegn)

Attribut er et væsensmærke, kendetegn eller symbolsk genstand, der især knyttes til guder og således indgår i gudernes samlede ikonografi. Attributternes funktion er blandt andet at skabe genkendelighed, når guderne afbildes og for nemt at kunne begribe gudernes forskellige kvaliteter, da attributterne som regel afspejler den rolle guden spiller i den religiøse fortælling. For eksempel er en le forbundet med døden. I forskellige mytologier er guderne har guderne som regel en genstand eller værktøj, de har med sig. For eksempel drejer det sig om Thors hammer, Zeus' lyn, Huitzilopochtlis kolibrihjelm og Shivas tredje øje.

Symboler
Religionsvidenskab
Mytologiske genstande
Gianni Meersman

Gianni Meersman (født 5. december 1985) er en belgisk tidligere professionel cykelrytter.

Eksterne henvisninger 

Mandlige cykelryttere fra Belgien
Sportsdirektører
Matthew White

Matthew White (født 22. februar 1974) er en australsk forhenværende professionel cykelrytter, som senest cyklede for . Nu er han sportsdirektør for .

Eksterne henvisninger 

 

Personer fra Sydney
Mandlige cykelryttere fra Australien
Sportsdirektører
Parkersburg (West Virginia)

Parkersburg er en by i den amerikanske delstat West Virginia. Byen har  indbyggere og er administrativt center i det amerikanske county Wood County.

Referencer

Eksterne henvisninger 

 Parkersburgs hjemmeside (engelsk) 

Byer i West Virginia
Suhm

Suhm er en uddød dansk adelsslægt tilhørende lav- og brevadelen.

Slægen var oprindeligt en holstensk patricierslægt, som uden at kunne føre noget afgørende bevis prætenderer afstamning fra den rügiske adelsslægt von Zuhm. Slægtens stamfader Valentin Suhm (1537-1613), der var borgmester i Kiel, var bedstefader til notarius publicus i København, magister Valentin Suhm (1604-1654), hvis sønner var rådmand i Skien, købmand i Arendal og postmester i Sandø Michael Suhm (1632-1686) — fra hvem en norsk linje stammer — og amtsforvalter og råd i Pinneberg Henrik Suhm (1636-1700), der 1683 fik våbenbrev. Han var fader til polsk gesandt i Paris, gehejmekrigsråd Burchard Suhm (1666-1720), til kursachsisk generalmajor Ernst Heinrich von Suhm (1668-1729) og til admiral Ulrik Frederik Suhm (1686-1758), hvis søn, historiker, kammerherre Peter Frederik Suhm (1728-1798) var fader til Petra Friderica Christiane Suhm (1799-1837), gift med oberstløjtnant Morten Willemoes-Suhm (1787-1865), som 21. november 1820 optoges i adelstanden med det sammensatte navn. 

Ovennævnte gehejmekrigsråd Burchard Suhm (1666-1720) blev 4. november 1689 viet med Gesilla Brüggemann (1672-1711), datter af Nicolaus Brügmann. De blev forældre til envoyé i Frankrig Ulrich Friedrich von Suhm (1691-1740), til kursachsisk generalløjtnant Peter von Suhm (1696-1760), kursachsisk diplomat Nicolaus von Suhm (1697-1760) og til dansk schoutbynacht og guvernør Henrich Suhm (1693-1744), hvis søn var justitiarius, konferensråd Anker Andreas Suhm (1721-1788).

Slægten uddøde på sværdsiden 1798 med Peter Frederik Suhm. Slægten Willemoes-Suhm uddøde 1934.

Kilder 
 Albert Fabritius, "Suhm", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, XLV, 1928.

Adelsslægter fra Danmark
Charta Oecumenica

Charta Oecumenica blev offentliggjort i 2001. Det er et europæisk økumenisk dokument – en slags Takt og Tone for Europas Kirker. Dokumentet indeholder retningslinjer for samarbejdet mellem kirkerne i Europa. 
Læs den danske oversættelse her.
Original tekst på engelsk, tysk og fransk 

Charta Oecumenica er udarbejdet i samarbejde mellem Konferencen for Europæiske Kirker (KEK) og Rådet for de katolske bispekonferencer i Europa (CCEE).

Charta Oecumenica blev udarbejdet på initiativ af Den anden Europæiske Økumeniske Forsamling i Graz i 1997. I 2007 udgjorde Charta Oecumenica fundamentet for programmet på Den Tredje Europæiske Økumeniske Forsamling (EEA3) i Sibiu i Rumænien. Hjemmeside for EEA3

Indhold 
Chartret opfordrer blandt andet kirkerne til at drøfte planer for evangelisation med hinanden for at undgå situationer der kan opleves som om nogle kirker stjæler medlemmer fra andre kirkesamfund. Chartret opfordrer også kirkerne til at samarbejde på alle niveauer, så vidt der overhovedet er muligt.

Modtagelsen og den videre proces 
Charta Oecumenica er blevet antaget af mange forskellige kirker rundt om i Europa, hvor det blandt andet bruges i samarbejdet mellem minoritets- og majoritetskirker. 

Mange steder har man arbejdet videre med dokumentet og lavet nye udgaver tilpasset de lokale forhold.

Charta Oecumenica i Danmark 
I Danmark valgte Folkekirkens mellemkirkelige Råd at sende dokumentet videre til Danske Kirkers Råd som indtil videre har valgt ikke at gøre med ved det. I Danmark findes allerede et lignende dokument for samarbejde mellem kirkerne, nemlig Takt og tone kirkerne imellem udarbejdet i 1994 af det daværende Danske Kirkers Samråd. Takt og tone kirkerne imellem

Mere om baggrunden for Charta Oecumenica 
I 1997 afholdtes Den Anden Europæiske Økumeniske Forsamling i Graz i Østrig hvor både ortodokse, romersk katolske og protestantiske kirker deltog. 

I løbet af mødet blev det klart at ændringerne i Europa efter Murens fald og Sovjetunionens sammenbrud havde givet problemer for de europæiske kirkers omgang med hinanden. Derfor besluttede man at udforme retningslinjer for, hvordan kirkerne kan styrke samarbejdet og undgå rivalisering.

Processen bag dokumentet 
Konferencen for Europæiske Kirker og Rådet for de europæiske Bispekonferencer (CCEE) udarbejdede i fællesskab et udkast til et "Charta Oecumenica" med retningslinjer for god opførsel kirkerne imellem.

Udkastet kom til høring i alle medlemskirkerne. I Danmark udarbejdede Den danske Folkekirkens mellemkirkelige Råd at sende dokumentet videre til Danske Kirkers Råd et høringssvar efter en høringsrunde i alle stifterne. 

Det endelige dokument
På baggrund af alle svarene udarbejdede KEK og CCEE i ny tekst som blev offentliggjort i 2001.

Ikke et juridisk, dogmatisk eller læremæssigt dokument 
I følgebrevet til den endelige tekst til chartret understreges det at dokumentet ikke har læremæssig eller dogmatisk karakter og ikke er juridisk bindende. 

Chartret beskæftiger sig ikke direkte med emner relateret til kirkesyn, og ordet kirke bruges ”som det forstås af hvert af de subjekter der er involveret i initiativet”.

Økumeni
Danske Kirkers Samråd

Danske Kirkers Samråd blev stiftet i 1991. Det var et forum af 12 kirkesamfund med Bibelen og Den apostolske trosbekendelse som grundlag, hvor man udvekslede information og drøftede evt. konfliktstof. Danske Kirkers Samråd blev i 2004 lagt sammen med Det økumeniske Fællesråd i Danske Kirkers Råd

Eksterne henvisninger/kilder 
 Danske Kirkers Råds hjemmeside
 katolsk.dk – Økumenisk dialog 

Kirkers Samråd
Kirkers Samråd
Det økumeniske Fællesråd

Det økumeniske Fællesråd var en organisation stiftet i 1939. Det var et forum for komtakt, information og samtale mellem kristne trossamfund i Danmark. Det økumeniske Fællesråd blev i 2004 lagt sammen med Danske Kirkers Samråd i Danske Kirkers Råd.

Se også 
 Økumeni

Eksterne henvisninger/kilder 
 Danske Kirkers Råds hjemmeside 
 katolsk.dk – Økumenisk dialog 

Økumeniske Fællesråd, Det
Korsør Boldklub

Korsør Boldklub er en dansk fodboldklub, som blev stiftet i 1903 og er hjemmehørende i Korsør. Klubben er medlem af Sjællands Boldspil-Union (SBU) og dens førstehold spiller i dag i unionens lokale serier. Kampene og træningen afvikles på Korsør Gl. Stadion (med opvisningsbane) og Korsør Ny Stadion.

Klubbens bedste herrehold har tidligere deltaget i den bedste danske fodboldrække, men rykkede i 1949/50-sæsonen ud af den tredjebedste række og hermed Danmarksturneringen i fodbold.

Fodnoter 

Boldklub
Tidligere fodboldklubber i Danmark
Fodboldklubber under DBU Sjælland
Ophørt i 2008
Napoleon (North Dakota)

Napoleon er en amerikansk by og administrativt centrum for det amerikanske county Logan County i staten North Dakota. I 2000 havde byen et indbyggertal på 857.

Ekstern henvisning 
 Napoleons hjemmeside (engelsk)

Byer i North Dakota
Leuven

Leuven (nederlandsk udtale: []; , ) er en by i det centrale Belgien og provinshovedstad i Vlaams-Brabant. Byen har  indbyggere. Den ligger cirka 25 km fra Bruxelles. Byens rådhus og universitet er fra 1400-tallet.

Den multinationale bryggerikoncern Anheuser-Busch InBev (AB InBev) har hovedsæde i Leuven.

Se også 
 KU Leuven

Referencer

Eksterne henvisninger 

Byer i Belgien
Sct. Jacobi Skole (gammel)

Sct. Jacobi Skole var en skole i Varde, som blev oprettet i 1856. Skolen lå midt i byen ved Sankt Jacobi Kirke.

Skolen blev erstattet af Ny Sct. Jacobi Skole efter en principbeslutning i byrådet i 2004.

Medio 2007 blev skolen lukket efter 151 år, og en del omdannes til andet formål.

Dele af den gamle skole er nedrevet og området skal omdannes til beboelse og erhverv. 

Skolens ældste bygning (blok A) fra 1856 er fredet.

I starten af 2008 overtog Varde Museum den fredede blok A.

Eksterne henvisninger 
 Del af den gamle skole 
 Den gamle skole fra 1856. 
 Trange kår for lærere og elever. 
 Eftersidning og prygl, et par skolesager fra 1890'erne. 

Nedlagte folkeskoler
Varde
Fredede undervisningsbygninger i Danmark
Etableret i 1856
Ophørt i 2007
Per Larsen (chefpolitiinspektør)

Per Larsen (født 24. januar 1945 i København) var fra 1. januar 2007 – 22. januar 2010 chefpolitiinspektør ved Københavns Politi og således den højst rangerende politiuddannede person i kredsen. De højere grader i dansk politi er alle besat af jurister.

Larsen blev i 1966 ansat i Københavns Politi og i 1980 blev han vicekriminalkommisær i bedrageriafdelingen og i 1981 anklager og kriminalkommisær i Dommervagten. Herefter var han i en årrække kriminalinspektør i Politiets Efterretningstjeneste og tog sidenløbende en uddannelse ved det amerikanske FBI National Academy. Fra 1990 og frem til 2006 var han kriminalinspektør i Odense, siden i Glostrup og så i København, hvor han blev chefpolitiinspektør i 2007.
Larsen var blandt andet involveret i Lenz-sagen hvor Morten Jung-Olsen var anholdt. 
Han ledede en ti mand stor gruppe i sagens efterforskning.
Han var øverstbefalende ved COP15 i 2009. Larsen har desuden været formand for Dansk Politiidrætsforbund og er i dag medlem af Dansk Boldspil-Unions etiske udvalg og medlem af bestyrelsen i Anti Doping Danmark. Desuden har han siden 1981 været underviser, instruktør og censor på Politiskolen. Den 22. januar 2010 stoppede han helt i dansk politi og blev den 1. februar 2010 ansat som konsulent og specialrådgiver i Københavns Kommunes bandeenhed.

Larsen har blandt andet stået i spidsen for efterforskningen af Blekingegadebanden — hvor han senere er blevet beskyldt for at have hemmeligholdt oplysninger, der kunne have fældet banden på et tidligere tidspunkt. Han var også centralt placeret i efterforskningen af Rockerkrigen 1996-97 og har ofte optrådt som talsmand for politiet i medierne.

Den 28. maj 2011 blev Larsen vicepræsident for Kræftens Bekæmpelse som efterfølger til Ebbe Sand på posten. Per Larsen afløste d. 1. oktober 2012 Lisbeth Zornig Andersen som formand for Børnerådet.

Privat er Larsen gift og har en søn og en datter. Han er bosat i Valby, han løber maratonløb og han interesserer sig desuden meget for kultur.

Dekorationer 
 Ridder af 1. grad af Dannebrogordenen (17. november 2008)
 Hæderstegn for 25 års god tjeneste i politiet
 Hæderstegnet for 25 års god tjeneste i Civilforsvaret
 Gorkha-Dakshina Bãhu Orden

Noter 

Politifolk fra Danmark
Københavns Politi
Personer fra København
Personer i Kraks Blå Bog
Riddere af 1. grad af Dannebrog
Danskere i 1900-tallet
Danskere i 2000-tallet
Bechara Jalkh Leonardo Oliveira

Bechara Jalkh Leonardo Oliveira (født 25. februar 1976) er en tidligere brasiliansk fodboldspiller.

Spillerkarriere 
Bechara spiller som regel på den centrale midtbane og har fortid i flere brasilianske klubber samt Al Ahli i Saudi Arabien, Aalesunds Fotballklubb i Norge og Odense Boldklub.

Bechara blev hentet til dansk fodbold i sommeren 2006 på anbefaling af landsmanden José Junior, der har spillet mange kampe mod ham og samtidig har en fortid i OB.

I sin tid i OB blev han kendt for sit afgørende mål i pokalfinalen i 2007 der sikrede OB sejren 2 – 1 og pokaltriumfen.

I sommeren 2008 skiftede Bechara til Vejle Boldklub på en tre-årig kontrakt. Kontrakten blev dog allerede opløst i slutningen af november 2008, efter at Bechara havde været skadet i det meste af efterårssæsonen.

Årets mål i Norge 

En af Becharas mange frisparksscoringer blev kåret til årets mål i norske fodbold i 2005. Han har samlet scoret mere end 35 mål på frispark i sin professionelle karriere.

Referencer 

Fodboldspillere fra Brasilien
Fodboldspillere fra Vejle Boldklub
Fodboldspillere fra Aalesunds FK
Fodboldspillere fra Odense Boldklub